Krassimir Avramov Krassimir Avramov (bil-Bulgaru: "Красимир Аврамов"; Sliven, 5 ta' Novembru 1969) hu kantant u liriċista Bulgaru. Krassimir Avramov ikkompeta fil-finali nazzjonali tal-Bulgarija biex jirrapreżenta lill-Bulgarija fil-Festival tal-Eurovision 2009. Nhar il-21 ta' Frar 2009, Avramov ħareġ rebbieħ u ntgħażel bħala l-ambaxxatur ta' pajjiżu f'dan il-konkors li kien se jsir f'Mejju f'Moska, ġewwa r-Russja, permezz tal-kanzunetta "Illusion". Madanakollu, din il-kanzunetta mis-semifinali naqset li tagħmel progress.